Nýtt HPV-koppsetingarevnið í barnakoppsetingarskránni Sum ein partur av barnakoppsetingarskránni verða 12 ára gamlar gentur nú bjóðaðar eitt HPV-koppingarevnið, ið verjir ímóti fleiri sløgum av HPV. Statens Serum Institut hevur júst endað útboðið fyri HPV-koppsetingarevni og vinnarin varð ein sokallað níggju-valent typa, ið verjir móti 90% av teimum sløgum av HPV, ið eru atvoldin til lívmóðurhálskrabba. Vaksinan er marknaðarførd undir navninum Gardasil ® 9. Nýggja HPV-koppsetingarevnið Gardasil ® 9 verður væntandi tøk á barnakoppsetingarskránni 1. novembur 2017. Tað eru ikki gjørdar kanningar av kombinatiónum av teimum trimum HPV-koppsetingarevnium (fýra-valenta Gardasil, Cervarix og níggju-valenta Gardasil), har trygd, andevnisstøðið ella koppsetingareffektiviteturin verða kannað. Tilmælt verður tískil at gera koppsetingarskránna lidna við tí HPV-koppsetingarevnið, ið man er byrjaður við. Gentur, ið eru byrjaðar uppá Cervarix ®, skulu fullføra alla koppsetingarskránna við Cervarix ®. Tann fýra-valenta Gardasil ® vaksinan, ið áður hevur verið ein partur av barnakoppsetingarskránni, er ikki longur tøk hjá øllum læknum. Um tað framvegis skuldi verið gentur, ið eru byrjaðar uppá koppsetingarskránna við tí fýra-valentu Gardasil, má Gardasil ® 9 gevast í staðin. Statens Serum Institut er komi við leiðreglum fyri hvussu koppsettingarskráin verður fullførd. Les meir her